Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με την ποιότητα των καυσίμων βενζίνης και ντίζελ και για την τροποποίηση της οδηγίας 93/12/ΕΟΚ του Συμβουλίου (97/C 77/01) (Κείμενο που παρουσιάζει ενδιαφέρον για τον ΕΟΧ) COM(96) 248 τελικό - 96/0163 COD

(Υποβληθείσα από την Επιτροπή στις 29 Αυγούστου 1996)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη ίδρυσης της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με την διαδικασία που ορίζεται στο άρθρο 189 Β της συνθήκης,

Εκτιμώντας:

(1) ότι οι διαφορές στη νομοθεσία ή τα διοικητικά μέτρα που θεσπίζουν τα κράτη μέλη σχετικά με τις προδιαγραφές των συμβατικών και εναλλακτικών καυσίμων που χρησιμοποιούνται στα οχήματα με κινητήρα ανάφλεξης και με ντιζελοκινητήρα δημιουργούν φραγμούς στο εμπόριο στην Κοινότητα και με αυτόν τον τρόπο ενδεχομένως ασκούν άμεση επίδραση στην εγκαθίδρυση και τη λειτουργία της εσωτερικής αγοράς 7 ότι, σύμφωνα με τις διατάξεις του άρθρου 3 Β της συνθήκης, φαίνεται απαραίτητο να υπάρξει προσέγγιση των νομοθεσιών σε αυτόν τον τομέα 7

(2) ότι το άρθρο 100 Α, παράγραφος 3 της συνθήκης, προβλέπει ότι οι προτάσεις της Επιτροπής που στο χεύουν στην εγκαθίδρυση και τη λειτουργία της εσωτερικής αγοράς και αφορούν την προστασία του περιβάλλοντος βασίζονται σε υψηλό επίπεδο προστασίας 7

(3) ότι οι πρωτογενείς αέριοι ρύποι, όπως είναι τα οξείδια του αζώτου, οι άκαυτοι υδρογονάνθρακες και τα αιωρούμενα σωματίδια, εκπέμπονται σε σημαντικές ποσότητες μέσω των καυσαερίων και των αερίων εξάτμισης των μηχανοκίνητων οχημάτων, εκθέτοντας σε ιδιαίτερο κίνδυνο την ανθρώπινη υγεία και το περιβάλλον, τόσο άμεσα όσο και έμμεσα, λόγω της δημιουργίας όζοντος το οποίο αποτελεί δευτερογενή αέριο ρύπο 7

(4) ότι, παρά την αυξανόμενη αυστηρότητα των οριακών τιμών για τις επιτρεπόμενες εκπομπές οχημάτων που ορίζει η οδηγία 70/220/ΕΟΚ του Συμβουλίου (1) όπως τροποποιήθηκε τελευταία από την οδηγία 97/. . ./ΕΚ του Ευρωπαϊκού Κοινοβουλίου και του Συμβουλίου (2) και η οδηγία 88/77/ΕΟΚ (3) όπως τροποποιήθηκε τελευταία από την οδηγία 96/1/ΕΚ (4), είναι απαραίτητα περαιτέρω μέτρα για να μειωθεί η ατμοσφαιρική ρύπανση που προκαλείται από τα οχήματα και άλλες πηγές ώστε να επιτευχθεί ικανοποιητική ποιότητα αέρα.

(5) ότι το άρθρο 4 της οδηγίας 94/12/ΕΚ του Ευρωπαϊκού Κοινοβουλίου και του Συμβουλίου (5), εισάγει μια νέα προσέγγιση όσον αφορά τις πολιτικές μείωσης των εκπομπών από το έτος 2000 και μετά και απαιτεί από την Επιτροπή να εξετάσει, μεταξύ άλλων, τη συμβολή που οι βελτιώσεις στην ποιότητα της βενζίνης, του πετρελαίου και άλλων καυσίμων θα μπορούσαν να έχουν στη μείωση της ατμοσφαιρικής ρύπανσης 7

(6) ότι το ευρωπαϊκό πρόγραμμα Auto-Oil, οι λεπτομέρειες του οποίου περιγράφονται στην ανακοίνωση της Επιτροπής, σχετικά με τη μελλοντική στρατηγική για τον έλεγχο των ατμοσφαιρικών εκπομπών των οδικών μεταφορών, παρέχει την επιστημονική, τεχνική και οικονομική βάση για την εισαγωγή σε κοινοτικό επίπεδο νέων περιβαλλοντικών προδιαγραφών καυσίμων για τη βενζίνη και το ντίζελ 7

(7) ότι η εισαγωγή περιβαλλοντικών προδιαγραφών καυσίμων για τη βενζίνη και το ντίζελ αποτελεί σημαντικό στοιχείο του αποδοτικού σε σχέση με το κόστος του συνόλου πανευρωπαϊκών και εθνικών/περιφερειακών/τοπικών μέτρων που προσδιόρισε το ευρωπαϊκό πρόγραμμα Auto-Oil 7

(8) ότι η εφαρμογή ενός συνδυασμού πανευρωπαϊκών και εθνικών/περιφερειακών/τοπικών μέτρων για τη μείωση των εκπομπών των οχημάτων αποτελεί μέρος της γενικής στρατηγικής της Επιτροπής για τη μείωση των εκπομπών αερίων από κινητές και στάσιμες πηγές με έναν αποδοτικό σε σχέση με το κόστος του και ισορροπημένο τρόπο 7

(9) ότι η παρούσα οδηγία θα εφαρμοσθεί με την επιφύλαξη των διατάξεων της οδηγίας 92/81/ΕΟΚ του Συμβουλίου (6) όπως τροποποιήθηκε από την οδηγία 94/74/ΕΚ (7), και ιδίως το άρθρο 8 παράγραφος 4 7

(10) ότι οι προδιαγραφές καυσίμων που στοχεύουν στη μείωση των εκπομπών τόσο καυσαερίων όσο και αερίων εξάτμισης είναι γενικά ελλιπείς 7

(11) (12) ότι η ανάγκη για μείωση των εκπομπών των οχημάτων και η διαθεσιμότητα της απαραίτητης τεχνολογίας διύλισης δικαιολογεί τη θέσπιση περιβαλλοντικών προδιαγραφών καυσίμων για την αμόλυβδη βενζίνη και το πετρέλαιο ντίζελ που κυκλοφορούν στην αγορά 7

(13) ότι, προκειμένου να προστατευτεί η ανθρώπινη υγεία ή/και το περιβάλλον σε ειδικές τοποθεσίες με ειδικά προβλήματα ποιότητας του αέρα, θα πρέπει να επιτραπεί στα κράτη μέλη να απαιτήσουν την κυκλοφορία στην αγορά ειδικών καυσίμων 7

(14) ότι, για να εξασφαλίσουν συμμόρφωση με τα πρότυπα ποιότητας των καυσίμων που θέτει η παρούσα οδηγία, τα κράτη μέλη πρέπει να εισαγάγουν συστήματα παρακολούθησης. Τα εν λόγω συστήματα πρέπει να βασιστούν σε κοινές διαδικασίες δειγματοληψίας και δοκιμών 7

(15) ότι, βάσει συνολικής αξιολόγησης, η Επιτροπή οφείλει, εντός 12 μηνών από την έγκριση της παρούσας οδηγίας και, οπωσδήποτε, όχι αργότερα από την 31η Δεκεμβρίου 1998, να υποβάλει πρόταση τροποποίησης των διατάξεων της παρούσας οδηγίας 7

(16) ότι η περαιτέρω ανάπτυξη μεθόδων αναφοράς για την μέτρηση των προδιαγραφών που καθορίζονται στην παρούσα οδηγία μπορεί να είναι επιθυμητή λαμβανομένης υπόψη της επιστημονικής και τεχνικής προόδου 7 ότι, για το σκοπό αυτό, πρέπει να ληφθούν μέτρα για την προσαρμογή των παραρτημάτων της οδηγίας στην τεχνική πρόοδο 7

(17) ότι η οδηγία 85/210/ΕΟΚ του Συμβουλίου, της 20ής Μαρτίου 1985, για την προσέγγιση των νομοθεσιών των κρατών μελών των σχετικών με την περιεκτικότητα της βενζίνης σε μόλυβδο (8), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, η οδηγία 85/536/ΕΟΚ του Συμβουλίου, της 5ης Δεκεμβρίου 1985, για την εξοικονόμηση αργού πετρελαίου με τη χρήση συστατικών υποκατάστατων καυσίμων (9), όπως τροποποιήθηκε από την οδηγία 87/441/ΕΟΚ της Επιτροπής (10), και το άρθρο 1 παράγραφος 1 στοιχείο β) και το άρθρο 2 παράγραφος 1 της οδηγίας 93/12/ΕΟΚ του Συμβουλίου, της 23ης Μαρτίου 1993, σχετικά με την περιεκτικότητα ορισμένων υγρών καυσίμων σε θείο (11), πρέπει να καταργηθούν,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Πεδίο

Η παρούσα οδηγία θέτει τεχνικές προδιαγραφές για λόγους προστασίας της δημόσιας υγείας και του περιβάλλοντος για όλα τα καύσιμα - συμβατικά και εναλλακτικά - που πρόκειται να χρησιμοποιούνται στα οχήματα με κινητήρα επιβαλλόμενης ανάφλεξης και με ντηζελοκινητήρα.

Άρθρο 2

Ορισμοί

Για τους σκοπούς της παρούσας οδηγίας:

1. «Βενζίνη» σημαίνει οποιοδήποτε πτητικό ορυκτέλαιο προοριζόμενο για την λειτουργία μηχανών εσωτερικής καύσης ανάφλεξης που χρησιμοποιείται για την κίνηση οχημάτων και εμπίπτει στους κωδικούς ΣΟ 2710 00 27, 2710 00 29, 2710 00 32, 2710 00 34 και 2710 00 36.

2. «Πετρέλαιο ντίζελ» σημαίνει τα πετρέλαια εσωτερικής καύσης που εμπίπτουν στον κωδικό ΣΟ 2710 00 69 και χρησιμοποιούνται για αυτοπροωθούμενα οχήματα όπως αναφέρονται στις οδηγίες 70/220/ΕΚ, 88/77/ΕΟΚ και 74/150/ΕΟΚ του Συμβουλίου (12) και εκείνα που χρησιμοποιούνται στους κινητήρες των μη οδικών κινητών μηχανημάτων (13) δηλαδή σε οποιαδήποτε μηχανή ή όχημα με ή χωρίς αμάξωμα, που διαθέτει κινητήρα ανάφλεξης συμπίεσης, εξαιρουμένων των οχημάτων που προορίζονται για οδική μεταφορά επιβατών - ή αγαθών - και των γεωργικών ελκυστήρων όπως ορίζονται στο άρθρο 1 της οδηγίας 74/150/ΕΚ, με παραγόμενη ισχύ όχι μεγαλύτερη των 560 KW ².

Άρθρο 3

Βενζίνη

1. Από την 1η Ιανουαρίου 2000, τα κράτη μέλη απαγορεύουν τελείως την κυκλοφορία στην αγορά της επικράτειάς τους της μολυβδούχου βενζίνης.

2. Τα κράτη μέλη διασφαλίζουν ότι, εντός της επικράτειάς τους, η βενζίνη μπορεί να κυκλοφορήσει στην αγορά μόνο εάν συμμορφώνεται με τις προδιαγραφές που καθορίζονται στο παράρτημα I όσον αφορά ορισμένες παραμέτρους περιβαλλοντικής σημασίας.

3. Κατά παρέκκλιση από τις διατάξεις της παραγράφου 1, τα κράτη μέλη μπορούν να συνεχίσουν να επιτρέπουν την κυκλοφορία μολυβδούχου βενζίνης στην επικράτειά τους επί τρία το πολύ έτη από την έκδοση της παρούσας οδηγίας, αλλά σε καμία περίπτωση μετά από την 1η Ιανουαρίου 2002, εφόσον μπορεί να αποδειχθεί ότι η πλήρης κατάργησης της μολυβδούχου βενζίνης από την 1η Ιανουαρίου 2000 θα είχε ως αποτέλεσμα σοβαρές κοινωνικο-οικονομικές δυσχέρειες.

Τα κράτη μέλη που επιθυμούν να κάνουν χρήση της παρέκκλισης οφείλουν να ενημερώσουν την Επιτροπή σχετικά πριν την 1η Ιανουαρίου 1999. Το κράτος μέλος οφείλει επίσης να παράσχει στην Επιτροπή αιτιολόγηση της ανάγκης για παρέκκλιση.

Η Επιτροπή μπορεί να επιτρέψει παρέκκλιση σχετικά με την κυκλοφορία στην αγορά μολυβδούχου βενζίνης.

Η Επιτροπή κοινοποιεί την απόφασή της στα κράτη μέλη και ενημερώνει το Συμβούλιο σχετικά.

Άρθρο 4

Πετρέλαιο ντίζελ

Τα κράτη μέλη διασφαλίζουν ότι, εντός της επικράτειάς τους, το πετρέλαιο ντίζελ μπορεί να κυκλοφορήσει στην αγορά εάν συμμορφώνεται με τις προδιαγραφές που καθορίζονται στο παράρτημα II όσον αφορά ορισμένες παραμέτρους περιβαλλοντικής σημασίας.

Άρθρο 5

Ελεύθερη κυκλοφορία

Κανένα κράτος μέλος δεν μπορεί να απαγορεύσει, να περιορίσει ή να αποτρέψει την κυκλοφορία στην αγορά των καυσίμων που συμμορφώνονται με τις απαιτήσεις της παρούσας οδηγίας από την ημερομηνία εφαρμογής που ορίζεται στο άρθρο 13 παράγραφος 1.

Άρθρο 6

Ειδικά καύσιμα

1. Κατά παρέκκλιση των διατάξεων των άρθρων 3, 4 και 5, τα κράτη μέλη μπορούν, σε συγκεκριμένες περιοχές όπου η ατμοσφαιρική ρύπανση αποτελεί ή ευλόγως αναμένεται να αποτελέσει σοβαρό και συχνό πρόβλημα για την ανθρώπινη υγεία ή/και το περιβάλλον, να απαιτήσουν την κυκλοφορία στην αγορά καυσίμων καλύτερης ποιότητας από αυτά που προβλέπονται στην παρούσα οδηγία.

2. Τα κράτη μέλη που επιθυμούν να κάνουν χρήση της παρέκκλισης που προβλέπεται στην παράγραφο 1 οφείλουν να ενημερώσουν εκ των προτέρων την Επιτροπή για τα μέτρα που σκοπεύουν να λάβουν. Το κράτος μέλος οφείλει επίσης να υποβάλει στην Επιτροπή στοιχεία σχετικά με την ποιότητα του ατμοσφαιρικού αέρα στην εν λόγω περιοχή και με τις προβλεπόμενες επιπτώσεις των προτεινόμενων μέτρων στην ποιότητα του αέρα. Επιπλέον, το κράτος μέλος οφείλει ακόμη να υποβάλει στην Επιτροπή στοιχεία που να δείχνουν ότι τα προτεινόμενα μέτρα σέβονται την αρχή της αναλογικότητας και δεν θα διαταράξουν την ελεύθερη κυκλοφορία των προσώπων και των εμπορευμάτων ούτε θα προκαλέσουν αδικαιολόγητη στρέβλωση του ανταγωνισμού.

Η Επιτροπή, αφού ενημερώσει τα κράτη μέλη σχετικά με τις πληροφορίες που της υποβλήθηκαν, μπορεί να επιτρέψει τα ειδικά μέτρα που προτείνει το εν λόγω κράτος μέλος για να τεθούν σε κυκλοφορία καθαρότερα καύσιμα.

Η Επιτροπή κοινοποιεί στα κράτη μέλη και το Συμβούλιο την απόφασή της.

Κάθε κράτος μέλος έχει δικαίωμα να προσφύγει στο Συμβούλιο κατά της απόφασης της Επιτροπής εντός μηνός από την κοινοποίηση της απόφασης.

Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός μηνός από την παραπομπή.

Άρθρο 7

Αλλαγή στον εφοδιασμό σε αργό πετρέλαιο

Εάν, λόγω ξαφνικής αλλαγής στον εφοδιασμό σε αργό πετρέλαιο ή προϊόντα πετρελαίου, καταστεί δυσχερές για τα διυλιστήρια ενός κράτους μέλους να εφαρμόσουν τις προδιαγραφές καυσίμου που ορίζουν τα άρθρα 3 και 4, το κράτος μέλος ενημερώνει την Επιτροπή σχετικά. Η Επιτροπή, αφού ενημερώσει τα κράτη μέλη, μπορεί να επιτρέψει υψηλότερες οριακές τιμές σε αυτό το κράτος μέλος για ένα ή περισσότερα συστατικά καυσίμων, για χρονικό διάστημα όχι μεγαλύτερο των έξι μηνών.

Η Επιτροπή κοινοποιεί την απόφασή της στα κράτη μέλη και στο Συμβούλιο.

Κάθε κράτος μέλος έχει δικαίωμα να προσφύγει στο Συμβούλιο κατά της απόφασης της Επιτροπής εντός μηνός από την κοινοποίηση της απόφασης.

Το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός μηνός από την παραπομπή.

Άρθρο 8

Σύστημα παρακολούθησης της συμμόρφωσης και υποβολή εκθέσεων

1. Τα κράτη μέλη θα καταρτίζουν προγράμματα παρακολούθησης της συμμόρφωσης στις απαιτήσεις του άρθρου 3 παράγραφος 2 και του άρθρου 4 της παρούσας οδηγίας.

2. Οι αναλυτικές μέθοδοι που χρησιμοποιούνται για τον καθορισμό της συγκέντρωσης ή του επιπέδου μιας ουσίας ή μιας παραμέτρου στα καύσιμα είναι οι τυποποιημένες μέθοδοι που ορίζονται στα παραρτήματα I και II.

3. Η Επιτροπή θα προωθεί την ανάπτυξη ενός ενιαίου συστήματος για τα προγράμματα παρακολούθησης της συμμόρφωσης. Η Επιτροπή μπορεί να ζητήσει την βοήθεια της CEN για την ανάπτυξη ενός τέτοιου συστήματος.

4. Εντός δωδεκαμήνου από την ημερομηνία έναρξης ισχύος της παρούσας οδηγίας, τα κράτη μέλη θα υποβάλλουν στην Επιτροπή λεπτομερή περιγραφή του εθνικού τους προγράμματος συμμόρφωσης.

5. Από το έτος 2002 τα κράτη μέλη υποβάλλουν στην Επιτροπή, έως την 30ή Ιουνίου κάθε έτους, συνοπτική έκθεση για τα αποτελέσματα του εθνικού προγράμματος παρακολούθησης της συμμόρφωσης τα οποία προέκυψαν κατά το προηγούμενο ημερολογιακό έτος. Η Επιτροπή καθιερώνει κοινό υπόδειγμα για την υποβολή των συνοπτικών αποτελεσμάτων.

Άρθρο 9

Διαδικασία αναθεώρησης

1. Η Επιτροπή, περιοδικά, και για πρώτη φορά το αργότερο 12 μήνες από την ημερομηνία έκδοσης της παρούσας οδηγίας αλλά οπωσδήποτε όχι αργότερα από την 31η Δεκεμβρίου 1998, και βάσει αξιολόγησης η οποία θα πραγματοποιηθεί σύμφωνα με τις απαιτήσεις του άρθρου 5 της οδηγίας 97/. . ./ΕΚ, υποβάλλει στο Ευρωπαϊκό Κοινοβούλιο και στο Συμβούλιο πρόταση αναθεώρησης της παρούσας οδηγίας.

Η πρόταση περιλαμβάνει περαιτέρω, αποδοτικές ως προς το κόστος, βελτιώσεις των προδιαγραφών για τη βενζίνη και το πετρέλαιο ντίζελ όσον αφορά τις παραμέτρους που θέτουν τα παραρτήματα I και II της παρούσας οδηγίας και περιλαμβάνει, ιδίως, σημαντική μείωση της περιεκτικότητας σε θείο και της βενζίνης και του πετρελαίου ντίζελ η οποία θα αρχίσει να ισχύει την 1η Ιανουαρίου 2005. Η ενέργεια αυτή θα αποτελέσει αναπόσπαστο τμήμα στρατηγικής η οποία θα αποβλέπει στην παραγωγή αποτελεσμάτων προκειμένου να επιτευχθούν τα κοινοτικά πρότυπα ποιότητας του αέρα και άλλοι συναφείς στόχοι με ελάχιστο κόστος.

2. Επιπλέον των διατάξεων της παραγράφου 1, η Επιτροπή μπορεί να υποβάλει προτάσεις για να διασφαλίσει την απαραίτητη διαθεσιμότητα και επαρκή κατανομή σε όλη την Κοινότητα, πριν το 2005, καυσίμων ποιότητας συμβατής με την αποτελεσματική λειτουργία των νέων αντιρρυπαντικών τεχνολογιών. Κατά την προετοιμασία αυτών των προτάσεων ή Επιτροπή λαμβάνει ιδίως υπόψη θέματα ποιότητας του αέρα, αποδοτικότητας ως προς το κόστος και αναλογικότητας και λαμβάνει επίσης υπόψη:

- τις πιο πρόσφατες πληροφορίες όσον αφορά την αλληλεπίδραση μεταξύ της ποιότητας των καυσίμων και της επίδοσης των νέων αντιρρυπαντικών τεχνολογιών όπως ο καταλύτης απενεργοποίησης των NOx,

- την κατάσταση όσον αφορά την ανάπτυξη και παραγωγή των νέων αντιρρυπαντικών τεχνολογιών και τις προβλέψεις όσον αφορά την κυκλοφορία στην αγορά οχημάτων εξοπλισμένων με αυτές τις τεχνολογίες,

- την ανάγκη να διασφαλιστεί ότι τα προτεινόμενα μέτρα δεν θα επιφέρουν αναστάτωση στην ελεύθερη κυκλοφορία των προσώπων και των εμπορευμάτων ούτε αδικαιολόγητη στρέβλωση του ανταγωνισμού.

3. Η πρόταση που αναφέρεται στην παράγραφο 1 υποβάλλεται στο Ευρωπαϊκό Κοινοβούλιο και στο Συμβούλιο ταυτόχρονα με την πρόταση που αναφέρεται στο άρθρο 5 της οδηγίας 97/. . ./ΕΚ. Τα μέτρα θα αρχίσουν να ισχύουν ταυτόχρονα με τα μέτρα που προβλέπονται στην πρόταση που πρόκειται να υποβληθεί σύμφωνα με το άρθρο 5 της οδηγίας 97/. . ./ΕΚ.

Άρθρο 10

Διαδικασία προσαρμογής στην τεχνική πρόοδο

Κάθε τροποποίηση που είναι απαραίτητη για την προσαρμογή των μεθόδων μέτρησης, που ορίζονται στα παραρτήματα I και II της παρούσας οδηγίας, ώστε να ληφθεί υπόψη η τεχνική πρόοδος, θεσπίζεται από την Επιτροπή η οποία επικουρείται από επιτροπή που συστήνεται σύμφωνα με το άρθρο 12 της οδηγίας του Συμβουλίου 96/. . ./ΕΚ (14) και σύμφωνα με τη διαδικασία που καθορίζεται στο άρθρο 11 της παρούσας οδηγίας.

Άρθρο 11

Διαδικασία επιτροπής

Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

Άρθρο 12

Κατάργηση, τροποποίηση οδηγιών σχετικά με την ποιότητα καυσίμου για τη βενζίνη και το ντίζελ

1. Οι οδηγίες 85/210/ΕΟΚ και 85/536/ΕΟΚ καταργούνται από την ημερομηνία εφαρμογής που προβλέπεται στο άρθρο 13 παράγραφος 1.

2. Στην οδηγία 93/12/ΕΟΚ απαλείφεται το στοιχείο β) της παραγράφου 1 του άρθρου 1 καθώς και η παράγραφος 1 του άρθρου 2, από την ημερομηνία εφαρμογής που προβλέπεται στο άρθρο 13 παράγραφος 1.

Άρθρο 13

Μεταφορά στην εθνική νομοθεσία

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία το αργότερο την 1η Ιουλίου 1999. Ενημερώνουν αμέσως την Επιτροπή σχετικά.

Τα κράτη μέλη εφαρμόζουν τις εν λόγω διατάξεις από την 1η Ιανουαρίου 2000.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

2. Τα κράτη μέλη ανακοινώνουν στην Επιτροπή τα κείμενα των εθνικών διατάξεων που θεσπίζουν στον τομέα που διέπεται από την παρούσα οδηγία.

Άρθρο 14

Έναρξη ισχύος της οδηγίας

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 15

Αποδέκτες

Η παρούσα οδηγία απευθύνεται στα κράτη μέλη.

(1) ΕΕ αριθ. L 76 της 6. 4. 1970, σ. 1.

(2) Βλ. σ. . . . της παρούσας Επίσημης Εφημερίδας.

(3) ΕΕ αριθ. L 36 της 9. 2. 1988, σ. 33.

(4) ΕΕ αριθ. L 40 της 17. 2. 1996, σ. 1.

(5) ΕΕ αριθ. L 100 της 19. 4. 1994, σ. 42.

(6) ΕΕ αριθ. L 316 της 31. 10. 1992, σ. 12.

(7) ΕΕ αριθ. L 365 της 31. 12. 1994, σ. 46.

(8) ΕΕ αριθ. L 96 της 3. 4. 1985, σ. 25.

(9) ΕΕ αριθ. L 334 της 12. 12. 1985, σ. 20.

(10) ΕΕ αριθ. L 238 της 21. 8. 1987, σ. 40.

(11) ΕΕ αριθ. L 74 της 27. 3. 1993, σ. 81.

(12) ΕΕ αριθ. L 84 της 28. 3. 1974, σ. 10.

(13) ΕΕ αριθ. C 328 της 7. 12. 1995, σ. 1.

(14) Πρόταση οδηγίας που υποβλήθηκε από την Επιτροπή σχετικά με την εκτίμηση και τη διαχείριση της ποιότητας του αέρα του - περιβάλλοντος - COM(94) 109 τελικό, 94/0106 (SYN) (ΕΕ αριθ. C 216 της 6. 8. 1994, σ. 4).

ΠΑΡΑΡΤΗΜΑ I

ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΚΑΥΣΙΜΩΝ ΓΙΑ ΟΧΗΜΑΤΑ ΜΕ ΚΙΝΗΤΗΡΕΣ ΘΕΤΙΚΗΣ ΑΝΑΦΛΕΞΗΣ

Τύπος: Βενζίνη

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΠΕΡΙΒΑΛΛΟΝΤΙΚΕΣ ΠΡΟΔΙΑΓΡΑΦΕΣ ΚΑΥΣΙΜΩΝ ΓΙΑ ΟΧΗΜΑΤΑ ΚΑΙ ΚΙΝΗΤΑ ΜΗ ΟΔΙΚΑ ΜΗΧΑΝΗΜΑΤΑ ΜΕ ΚΙΝΗΤΗΡΕΣ ΑΝΑΦΛΕΞΗΣ ΜΕ ΣΥΜΠΙΕΣΗ

Τύπος: Καύσιμο ντίζελ

>ΘΕΣΗ ΠΗΝΑΚΑ>